CELEX: 32014R0199
Language: mt
Date: 2014-02-28 00:00:00
Title: Regolament ta’ Implimentazzjoni tal-Kummissjoni (UE) Nru 199/2014 tat- 28 ta’ Frar 2014 li jikkonċerna l-klassifikazzjoni ta’ ċerti prodotti fin-Nomenklatura Magħquda

4.3.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/6
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 199/2014
      tat-28 ta’ Frar 2014
      li jikkonċerna l-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bl-għan tal-applikazzjoni ta’ tariffi u ta' miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
               
            
                  (4)
               
               
                  Huwa xieraq li jiġi stipulat li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma’ dan ir-Regolament tista’, għal ċertu perjodu, tibqa’ tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta’ tliet xhur.
               
            
                  (5)
               
               
                  Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella mniżżla fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
      Artikolu 2
      L-informazzjoni tariffarja vinkolanti li ma tkunx tikkonforma ma’ dan ir-Regolament tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta’ tliet xhur mid-data tad-dħul fis-seħħ ta’ dan ir-Regolament.
      Artikolu 3
      Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-28 ta’ Frar 2014.
         
            
               Għall-Kummissjoni, F'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott fil-forma ta' ġiraffa stilizzata (b'tul ta' madwar 36 cm u piż ta' madwar 820 g), li jikkonsisti bil-parti ta' barra li hi ratba u tat-tessut mimlija b'diversi materjali. Ir-ras hija mimlija b’materjal tat-tessut artab filwaqt li l-korp u r-riġlejn jinkludu mili sfuż millieġ u tal-lavanda (li ma jistgħux jittieħdu għal użu bħala imħadda separata).
                     Il-prodott jista’ jissaħħan jew f’microwave jew forn tradizzjonali u wkoll imkessaħ kemm ġo friġġ kif ukoll ġo friżer sabiex jintuża bħala imħadda għat-tisħin jew għat-tkessiħ.
                     
                         (*) Ara l-immaġni.
                  
                  
                     9503 00 41 
                  
                  
                     Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 9503 00  u 9503 00 41 .
                     Minħabba d-disinn u l-preżentazzjoni, il-prodott hu bażikament intenzjonat għad-divertiment ta' tfal u tal-adulti (ara wkoll in-Noti ta' Spjegazzjoni tas-Sistema Armonizzata għall-Kapitolu 95, Ġenerali, u għall-intestatura 9503 , l-ittra (D)). Kwalunkwe użu ieħor ibbażat fuq il-kapaċità ta’ tisħin jew ta' tkessiħ hu kkunsidrat sussidjarju għall-valur ta’ divertiment tiegħu. Għalhekk il-prodott hu kkunsidrat bħala ġugarell skont l-intestatura 9503 . Klassifikazzjoni fuq il-bażi ta' wieħed mill-materjali kostitwenti tiegħu (pereżempju millieġ skont l-intestatura 1008  jew bħala tessut ieħor magħmul skont l-intestatura 6307 ) hi b'hekk eskluża.
                     Għalhekk il-prodott għandu jiġi kklassifikat bħala ġugarell mimli materjal li jirrappreżenta annimal skont il-kodiċi NM 9503 00 41 .
                  
               
            (*)  L-immaġni hi biss għal skopijiet ta' informazzjoni.